දමිතා අබේරත්න

සේධවි මුදියන්සේලාගේ දමිතා බුද්ධිනී අබේරත්න බණ්ඩාර (උපත 14 සැප්තැම්බර් 1975), දමිතා අබේරත්න ලෙස ජනප්‍රිය, ශ්‍රී ලාංකික චිත්‍රපට සහ ටෙලිනාට්‍ය නිළියක හා දේශපාලනඥවරියකි.

මුල් අවධිය
දමිතා, ඇගේ අධ්‍යාපන කටයුතු නුගේගොඩ සමුද්‍රදේවි බාලිකා විද්‍යාලයෙනුත්, මිලාගිරිය ශාන්ත පාවුළු විද්‍යාලයෙනුත් හදාරණ ලදී.

වෘත්තීය දිවිය
1987 වසරේදී (ඇයට වයස අවුරුදු 8ක් පමණ කාලයේදී) පස්සෙ ගෙනා මනමාලී ටෙලිනාට්‍යයේ රංගනයට එක්වෙමින් දමිතා සිය කලා දිවිය කුඩා කලදීම ඇරඹුවාය. පසුව 1993 වසරේදී තිරගත වූ අයි. හේවාවසම් විසින් අධ්‍යක්ෂණය කරන ලද මීහරකා චිත්‍රපටය, දමිතාගේ රංගනය ශ්‍රී ලංකා රිදී තිරයට මුහුකල මුල්ම චිත්‍රපටිය ලෙස සඳහන් වෙයි. 2003 වසරේදී දමිතා රංගනයෙන් දායක වූ ඉනෝකා සත්‍යාංගනීගේ සුළං කිරිල්ලී චිත්‍රපටිය, ඇගේ රංගන දිවියේ සුවිශේෂී සනිටුහනක් සළකුණු කල සංධිස්ථානයක් ලෙස හැඳින්වේ. මෙම සුළං කිරිල්ලී චිත්‍රපටියේ සිදුකල විශිෂ්ඨ රංගනය හේතුවෙන් දමිතාට, දේශීය මෙන්ම ජාත්‍යන්තර චිත්‍රපට උළෙලවල් හීදී සම්මාන රැසක් හිමිවිය.

 අත්අඩංගුවට ගැනීම් සහ මතභේද 
2012 වසරේදී නෙත් එෆ්.එම්. බැලුම්ගල ගුවන්විදුලිය මගින් විකාශය වූ වැඩසටහනක් මගින් දමිතා හා අතිපූජ්‍ය රුවන්වැල්ලේ සෝභිත හිමියන් අතර ඇතිවූ රහසිගත ප්‍රේම සම්බන්දයක් පිළිබඳ තතු මහජනතාවට නිරාවරණය විය. සෝභිත හිමියන් පුද්ගලික ලේකම්වරියක බඳවා ගැනීමට තැත් කරන අසභ්‍ය හඬපටි කිහිපයක්ද මෙම වකවානුවේදී විකාශය විය.

2013 වසරේදී රංගන ශිල්පිනී සේමිණී ඉද්දමල්ගොඩ, රන් එෆ්.එම් නාලිකාව සමඟ සම්මුඛ සාකච්ඡාවකට එක්වෙමින් තමන්ට අපහාස කළ බව පවසමින් රුපියල් මිලියන 50 ක මුදලක් ඉල්ලා දමිතාට එරෙහිව නඩු පවරන ලදී. 2014 දී දමිතා පෙරලා ඇයට අපහාස කළ බවට සේමිණීගෙන් රුපියල් මිලියන 100 ක වන්දියක් ඉල්ලා නඩු පවරන ලදී. මෙම නඩුව 2014 පෙබරවාරි 24 දින කොළඹ දිසා අධිකරණයේදී කැඳවන ලදී. 2014 ඔක්තෝබර් 14 දින, දෙදෙනාම ඔවුන්ගේ සිවිල් නඩු ඉල්ලා අස්කර ගත්හ.

2015 නොවැම්බර් 5 වැනි දින ශ්‍රීලංකන් ගුවන් සේවය වංචා දූෂණ පිළිබඳ පැමිණිල්ලක් හේතුවෙන් ප්‍රකාශයක් ලබා දෙන ලෙස ඇයගෙන් ඉල්ලා සිටියේය. දමිතා බරපතල වංචා, දූෂණ සහ බලය අනිසි ලෙස භාවිතා කිරීම සහ රාජ්‍ය සම්පත් සහ වරප්‍රසාද විමර්ශනය කිරීමේ සහ විමර්ශනය කිරීමේ ජනාධිපති විමර්ශන කොමිසමට ගොස් සංදර්ශනයක් සඳහා ආහාර සැපයීමේ අක්‍රමිකතාවක් සම්බන්ධයෙන් ප්‍රකාශයක් කළා ය.

2022 වසරේදී, 2022 ශ්‍රී ලංකාවේ විරෝධතා අතරතුර ජනාධිපති ලේකම් කාර්යාලයට බලහත්කාරයෙන් ඇතුළු වී පොලිස් නිලධාරීන්ගේ රාජකාරියට බාධා කිරීම සම්බන්ධයෙන් දමිතා අපරාධ පරීක්ෂණ දෙපාර්තමේන්තුව විසින් අත්අඩංගුවට ගෙන සිරගත කරන ලදී.

2024 පෙබරවාරි මාසයේදී සංගීතවේදී ඉරාජ් වීරරත්නයන් විසින් දමිතා තෙරපිවරියක ලෙස සම්බාහන මධ්‍යස්ථානයක නියැළි අවස්ථාවකදී සිදුවූ අපවාදයක් හෙළිදරව් කළ අතර  මාස දෙකකට පසුව, දකුණු කොරියාවෙහි රැකියා අවස්ථා ලබා දෙන බවට පොරොන්දු වී ව්‍යාජ ලෙස රුපියල් මිලියන 3 ක් වංචාකිරීම සම්බන්ධයෙන් දමිතා සහ ඇගේ සහකරු අපරාධ පරීක්ෂණ දෙපාර්තමේන්තුව විසින් අත්අඩංගුවට ගන්නා ලදී.

රංගනයන්
 වසර  චිත්‍රපටිය  අධ්‍යක්ෂණය  1993   මී හරකා  අයි. හේවාවසම් 2003 සුළං කිරිල්ලී  ඉනෝකා සත්‍යාංගනී 2011   ගාමනි සරත් වීරසේකර  2015   මහරජ ගැමුණු  ජයන්ත චන්ද්‍රසිරි 2015   ප්‍රවේගය  ඩොනල්ඩ් ජයන්ත  2021  කබඩි  හර්ෂ උඩකන්ද2025අයිස් ක්‍රීම් ප්‍රදීප් ධර්මදාස  TBD   රෝස කැළේ අපි යං

ටෙලිනාට්‍ය
 අනන්තා
 ගැමුණු මහරජ
 තත්පරයක් දෙන්න
 දඩුබස්නාමානය
 බට්ටි
 රිදී තාරකා
 ස්වයංජාත
 සුවඳ ඔබයි අම්මේ

සම්මාන
 වසර සම්මානය පිරිනැමීම කරුණු 1995 හොඳම නිළිය සම්මානය O.C.I.C සම්මාන දඬුබස්නාමානය සඳහා 1995 හොඳම සහාය නිළිය ස්වර්ණ සංඛ සම්මානය  මීහරකා සඳහා 1996 කුසලතා සම්මානය සරසවිය සම්මාන මීහරකා සඳහා 2004හොඳම නිළිය සම්මානය සරසවිය සම්මාන සුළං කිරිල්ලී සඳහා 2004 හොඳම නිළිය සම්මානය SIGNIS සම්මාන සුළං කිරිල්ලී සඳහා 2004 හොඳම නිළිය සම්මානය 8වන ඩකා ජාත්‍යන්තර චිත්‍රපටි උළෙල සුළං කිරිල්ලී සඳහා 2004 හොඳම නිළිය සම්මානය තමිල්නාඩු ජාත්‍යන්තර චිත්‍රපටි උළෙල සුළං කිරිල්ලී සඳහා 2005 හොඳම නිළිය සම්මානය ජනාධිපති සම්මාන සුළං කිරිල්ලී සඳහා 2005 විශ්ව කීර්ති සම්මානය  ජාත්‍යන්තර චිත්‍රපටි උළෙල 2 කදී සම්මාන හිමිකරගැනීම වෙනුවෙන් 2005 කැපීපෙනෙන තාරුණ්‍ය පෞර්ෂ්‍යය ජූනියර් චේම්බර් ශ්‍රී ලංකා කලාව වෙනුවෙන් දැක්වූ දායකත්වයන් උදෙසා 2006 හොඳම නිළිය සම්මානය සුමති සම්මාන කෙළි මඩල සඳහා

 මූලාශ‍්‍ර 

බාහිර සබැඳි
 දමිතා අබේරත්න'ස් බයෝග්‍රැෆි ඉන් සිංහල සිනමා ඩේටාබේස්

ශ්‍රී ලංකා ජාතික චිත්‍රපටි සංස්ථාව - නිල වෙබ් අඩවිය 

"සුළං කිරිල්ලී" (සිංහල) 
සත්‍යාංගනී ඔෆ් "වින්ඩ් බර්ඩ්'ස්" ෆේම් ක්ලේම්ස් විංග්ස් 

ප්‍රවර්ගය:රංගන ශිල්පීන්
ප්‍රවර්ගය:නිළියන්